arnastofnun/IGC-2024 huggingface dataset:
Katatonia

Katatonia er sænsk þungarokkshljómsveit sem stofnuð var árið 1991 í Stokkhólmi af Jonas Renkse (trommur og söngur) og Anders Nyström (gítar). Í upphafi spilaði hljómsveitin doommetal með dauðarokksröddum en fór í melódískari átt síðarmeir en hefur haldið þungarokksriffum í tónlist sinni. Mikael Åkerfeldt, vinur Renkse, úr hljómsveitinni Opeth ljáði plötunni "Brave Murder Day" röddu sína þegar Renske átti erfitt með dauðarokksraddbeitingu en Renkse tók við að nýju síðar og einbeitti sér að hreinni raddbeitingu.

Katatonia fellur ekki innan eins undirgeira þungarokks en meðal tónlistarstefna sem notaðar hafa verið til að lýsa tónlist þeirra hefur verið nefnt: Jaðarþungarokk, gothmetal,framsækinn málmur og "dark rock" þar sem textar þeirra hafa verið þunglyndislegir. Hljómsveitin hefur gefið út 10 breiðskífur. Meðal áhrifavalda þeirra er breska sveitin The Cure.

Haustið 2016 fór íslenska hljómsveitin Agent Fresco í tónleikaferðalag með Katatonia sem upphitunarband.
Fáni Kína

Fáni Alþýðulýðveldisins Kína var tekinn upp við stofnun þjóðarinnar í júni 1949. Fáninn er rauður með eina stóru stjörnu í vinstra horninu og fjórar minni stjörnur í kringum hana. Stærsta stjarnan táknar samheldni undir stjórn Kommúnistaflokks Kína og hinar minni stjörnurnar tákna fjórar samfélagstéttir Kína. Rauði liturinn táknar kommúnistabyltinguna. Fáninn var hannaður af Zeng Liasong en var hann valinn úr 38 fánum í lokavali úr um 3000 fánum sem voru sendnir til ríkisstjórnarinnar.
Dakíureynir

Dakíureynir ("Sorbus dacica") er reynitegund.
Gotareynir

Gotareynir er reynitegund.

Lýsing.

Gotareynir verður að 2 m. hár. Blöðin eru fjöðruð, og endasmáblaðið er stærra en hin, og þrískift. Blómin eru gulhvít í hálfsveip. Berin eru rauð. Hann er einn af mörgum apomitic (með geldæxlun) smátegundum á Norðurlöndunum og mjög líkur norsku tegundinni Strandreyni (Sorbus meinichii).

Útbreiðsla.

Gotareynir er útbreiddur í Svíþjóð (Gotlandi, Suðurmannalandi og Upplönd), Finnlandi (Åland) og Lettlandi (Staldzene í Ventspils héraði). Margir grasafræðingar vilja ekki telja gotareyni sem sjálfstæða tegund, heldur til strandreynis (S. meinichii). Aðrir, svo sem Salvesen (2011), telja að báðir skiftist niður í fleiri örtegundir sem hafi komið fram óháð hver annarri.

Orðsifjar.

Tegundarnafnið teodorii er til heiðurs Uppsalaprófessornum Teodor Hedlund (1861-1953).
The Smurfs (film)

The Smurfs (enska: "The Smurfs") er bandarísk-kvikmynd frá árinu 2011.

Tenglar.

Mannfólk

Enska nöfn Íslenka nöfn Enska leikari Íslenkar raddir

Gargamel Kjartan Hank Azaria Laddi

Patrick Winslow Pílnis Winslow Neil Patrick Harris Valur Fréyr Eirnarsson

Grace Winslow Edda Winslow Jayma Mays María Megvinsdóttir

Odile Anjelou Ódila Alesdóttir Sofia Vergara Sígridur Eyrún Frídriksdóttir

Henri Háfni Tim Gunn Hjalmar Kjarelssón

Odile's Mother Mama Ódila Paula Pizzo Ragnheidur Sterunsdóttir

Strumparnir/Raddir

Enska nöfn Íslenka nöfn Enska raddir Íslenkar raddir

Clumsy Smurf Luralegur Stumpuran Anton Yelchin Felix Bergsson

Papa Smurf Papa Stumpuran Jonathan Winters Laddi

Smurfette Stumpurana Katy Perry Álfrun Örnolfsdóttir

Brainy Smurf Hugsandi Stumpuran Fred Armisen Magnús Þór Þórseinsson

Gutsy Smurf Vödva Stumpuran Alan Cumming Hilmir Snær Gudnason

Grouchy Smurf Reidur Stumpuran George Lopez Hinrik Ólafsson

Vanity Smurf Myndarlegur Stumpuran John Oliver Sigurdur Þór Óskarsson

Azrael Þórakúnn Frank Welker Frank Welker
Aleinn heima 2: Týndur í New York

Aleinn heima (enska: "Home Alone") er bandarísk kvikmynd frá 1990.
Tollabandalag

Tollabandalag er ein tegund verslunarbandalags milli ríkja þar sem gilda sameiginlegir ytri tollar gagnvart öðrum ríkjum. Þau hafa þannig sameiginlega stefnu í utanríkisverslun en geta verið með ólíka innflutningskvóta. Tilgangur tollabandalaga er að auka efnahagssamvinnu milli ríkja til að auka skilvirkni, stjórnmála- og menningartengsl. Tollabandalög eru þriðja stig (af sjö) efnahagslegrar samvinnu sem nær frá ívilnandi verslunarsamningum (PTA) að efnahagssamruna.
Grunnfrumukrabbamein

Grunnfrumukrabbamein eða basalfrumukrabbamein (enska: "Basal-cell carcinoma", BCC) er algengasta húðkrabbamein fólks af evrópskum uppruna.
Kristiansand

Kristiansand eða Kristjánssandur er borg í Agðir syðst í Noregi. Hún er fimmta stærsta borg Noregs með um 89.000 íbúa (2016). Borgin var stofnuð af Kristjáni 4. Danakonungi árið 1641 og heitir eftir honum.
Flavobacteriaceae

Ættin Flavobacteriaceae samanstendur af umhverfis bakteríum. Flestar tegundirnar eru loftháðar, meðan aðrar eru microaerobic til anaerobic, til dæmis "Ornithobacterium", "Capnocytophaga" og "Coenonia".
Verðlagning náttúruauðlinda

Verðlagning náttúruauðlinda er ólík eftir eðli þeirra og notagildi. Á þeim stöðum í heiminum þar sem lítið er af auðlind og óhagkvæmt að flytja hana milli landa er verðið gjarnan hærra. Sömuleiðis eru þær náttúruauðlindir sem eru óendurnýjanlegar jafnan seldar á hærra verði en þær endurnýjanlegu. Markaðsvirði náttúruauðlinda fer einnig eftir því hvort verið sé að nýta þær beint í upprunalegu formi og mynd eða hvort verið sé að nýta þær í umbreyttu formi og þá óbeint. Magn og gæði náttúruauðlinda geta verið undir áhrifum frá mannavöldum og skiptir sjálfbærni gríðarlega miklu máli í því samhengi. Minnkandi jaðareftirspurn á við um náttúruauðlindir vegna þess að fólk er tilbúið að borga meira fyrir náttúruauðlind sem minna er til af.

Náttúruauðlindir veita ólíka efnahagsþjónustu og skiptir framboð og eftirspurn máli hvað þær varðar eins og önnur hagfræðileg álitaefni. Jaðarkostnaður og jaðarvilji fólks (vilji fólks til að borga fyrir eina einingu til viðbótar) eru notaðir sem mælikvarðar til að ákvarða verð á hverri nýtingu. En þar er ekki tekið tillit til úthrifa og reiknað með fullkominni samkeppni á markaði. Það getur verið hagkvæmt að mishátt gjald sé rukkað fyrir ólíka hópa neytenda ef jaðarkostnaður af þjónustu náttúruauðlindarinnar er ekki sá sami fyrir hvern þeirra.

=Heimildir=
Johannes Mathesius

Johannes Mathesius (24. júlí 1504 í Rochlitz – 7. október 1565) var þýskur prestur, rithöfundur og sálmaskáld. Johannes (eða Johann) orti vöggusálm sem séra Stefán Ólafsson sneri á íslensku á 17. öld. Hann kynntist siðbótarmanninum Marteini Lúther á námsárum sínum í Wittenberg og snæddi hjá honum reglulega árið 1540. Hann varð prestur í Joachimsthal og þjónaði þar til æviloka.
Konrad Johannesson

Konrad (Konnie) Johannesson (10. ágúst 1896 - 28. október 1968) var kanadískur flugmaður af íslenskum uppruna og bakvörður í íshokkí. Hann keppti á Ólympíuleikum í landsliði Kanada (Winnipeg Falcons) í íshokkí.

Konrad fæddist í Glenboro, Manitoba í Kanada en fjölskylda hans flutti til Winnipeg árið 1897 og hann ólst þar upp. Foreldrar hans voru hjónin Jónas Jóhannesson og Rósa Einarsdóttir frá Íslandi. Í fyrri heimstyrjöldinni lærði hann flug og varð flugmaður í herdeildinni Royal Flying Corps. Hann var orðinn leikmaður í íshokkí í Falcons-liðinu fyrir stríðið (1913-1914) en hann og flestir aðrir í liðinu gengu í kanadíska herinn. Hann var sendur til Egyptalands í flugnám en snéri aftur til Winnipeg eftir stríðslok í maí 1919. Sama árið byrjaði gamla íshokkí-liðið hans aftur að keppa og urðu þeir íshokkímeistarar Vestur-Kanada. Eftir afgerandi sigur á háskólaliði frá Toronto unnu þeir Allan-bikar og voru þar með valdir til að keppa á Ólympíuleikunum í Belgíu.

Konrad ferðaðist til Belgíu á skipi með hinum leikmönnunum. Sjö lið kepptu í íshokkí í þetta sinn, en aldrei áður hafði verið keppt í íshokkí á Ólympíuleikunum. Kanadamennirnir unnu með yfirburðarsigur og varð Kanada þar með fyrsta þjóðin til að vinna til gullverðlauna í íshokkí. Eftir heimferðina hélt Konrad áfram að keppa í íshokkí í nokkur ár en aðalatvinnugrein hans varð flug og flugkennsla.
Meshuggah

Meshuggah er sænsk þungarokkssveit frá Umeå, Svíþjóð, sem stofnuð var árið 1987. Sveitin er þekkt fyrir framúrstefnulegan stíl með flóknum töktum. Hljómsveitin spilar einhvers konar öfgaþungarokk og blöndu af meðal annars dauðarokki, þrassi og framsækinu þungarokki. Meshuggah vakti fyrst athygli með plötunni "Destroy, Erase, Improve" (1995) og telst áhrifamikil í þungarokksgeiranum. Gítar- og bassaleikarar hljómsveitarinnar hafa notast við sjö og átta strengja gítara.

Árið 2016 spilaði hljómsveitin á Eistnaflugi í Neskaupstað. Meshuggah þýðir brjálaður á jiddísku.
Guðfinna Jóhanna Guðmundsdóttir

Guðfinna Jóhanna Guðmundsdóttir (f. 14. apríl 1969) er íslenskur lögmaður, stjórnmálamaður og fyrrum borgarfulltrúi í Reykjavík. Hún var kosin í borgarstjórn af lista Framsóknar og flugvallarvina í sveitarstjórnarkosningum árið 2014.
Rapunzel

"Rapunzel" er þýskt ævintýri í safni Grimmsbræðra, og fyrst útgefið 1812 sem hluti "Grimmsævintýri". Saga Grimmsbræðra er útgáfa af ævintýrinu "Rapunzel" eftir Friedrich Schulz útgefnu 1790. Útgáfa Schulz er byggð á "Persinette" eftir Charlotte-Rose de Caumont de La Force upprunalega útgefinni 1698 sem aftur var eftir enn eldri sögu, "Petrosinella" eftir Giambattista Basile, útgefin 1634.

Nafnið hefur verið á ýmsa vegu í íslenskum þýðingum; Rapunzel, Gullveig, Ragnmunda og Garðabrúða hafa verið notuð. Erlendu heitin vísa í jurtirnar sem faðirinn stal eða fékk hjá norninni; Rapunzel er ætibláklukka (Campanula rapunculus).
Gavin McInnes

Gavin Miles McInnes (f. 17. júlí 1970) er fjölmiðlamaður sem fæddist í Bretlandi, ólst upp í Kanada en hefur hin síðari ár búið í Bandaríkjunum. McInnes var einn af stofnendum Vice fjölmiðlafyrirtækisins en yfirgaf það árið 2008. Á seinni árunum hefur hann aðallega vakið athygli fyrir kynþáttafordóma og stofnun hægri-öfgahópsins Proud Boys.
Hlíðarendi (Breiðdal)

Hlíðarendi í Breiðdal er bær í innan verðum Norðurdal, Breiðdals. Bærinn liggur norðan meginn í dalnum undir fjallshlíð fjalls er nefninst Geldingsmúli í daglegu tali nefndur Múli. Jörðin dróg áður nafn sitt af fjallinu og nefndist þá Geldingur en var nafninu breitt árið 1899. Á Hlíðarenda er stundaður sauðfjárbúskapur ásamt því að þar hefur verið plantað skógi.

Úr jörðinni voru eitt sinn tvö önnur býli, Botn og Þrastahlíð, en þau eru bæði komin í eyði. Sama ættin hefur byggt jörðina frá árinu 1800.
Tannsteinn

Tannsteinn er í tannlækningum hörnuð tannskán á tönnum, hún myndast sökum nærveru munnvatns, steinefna og ýmiss úrgangs í munninum. Hrjúft yfirborð hans er tilvalinn íverustaður fyrir bakteríur sem ógna heilsu tannholdsins.
Gullsteinbrjótur

Gullsteinbrjótur (fræðiheiti: Saxifraga aizoides) er blómplanta sem finnst á norðurslóðum N-Ameríku og Evrópu og í fjalllendi í Evrópu.

Á Íslandi finnst hann aðeins á Austurlandi en er þar algengur allt frá Bakkafirði suður í Skaftafell.

Gullsteinbrjótur vex á melum, áreyrum, skriðum og klettabelti. Er lágvaxin planta (5–15 sm) með mjóum, stakstæðum blöðum og gulum blómum sem deilast í 5 blöð. Hann blómgast í júlí.

Gullsteinbrjótur getur verið millihýsill fyrir víðiryðsvepp ("Melampsora epitea").
Kiyose

Kiyose er borg á stórborgarsvæði Tókýó í Japan. Íbúafjöldi árið 2016 var 74.495.
Rijeka

Rijeka (ítalska: "Fiume") er aðalhafnarborg Króatíu og þriðja stærsta borg landsins. Hún stendur við Kvarnerflóa í Adríahafi. Íbúar voru 128.624 árið 2011 en á stórborgarsvæðinu búa um 250 þúsund manns. Borgin á sér langa sögu en Rómverjar endurbyggðu eldri borg og nefndu hana "Flumen". Borgin var um aldir ein mikilvægasta hafnarborg Adríahafsins og var oft tekist á um yfirráð í henni. Þegar Austurrísk-ungverska keisaradæmið leystist upp í kjölfar Fyrri heimsstyrjaldar varð borgin bitbein Júgóslavíu og Ítalíu en tveir þriðju íbúa voru þá ítölskumælandi. Þegar Ítalski fasistaflokkurinn komst til valda á Ítalíu var Fiume/Rijeka innlimuð. Eftir ósigur Ítala og Þjóðverja í Síðari heimsstyrjöld fékk Júgóslavía yfirráð yfir borginni og ítölskumælandi íbúar voru markvisst hraktir burt eða teknir af lífi. Undir stjórn Júgóslavíu óx borgin mikið og var stærsta hafnarborg landsins.
Roscoff

Roscoff (bretónska: "Rosko") er strandbær í umdæminu Finistère í Bretaníu í Frakklandi. Íbúar voru um 3.700 árið 2008. Ferjur ganga frá bænum til Plymouth á Englandi og Rosslare og Cork á Írlandi.
Dingó

Dingóhundur eða dingó er villtur hundur sem lifir í Ástralíu. Dingó veiða oft í hópum, einkum kanínur, en einnig kanínur og sauðfé.
Laxaber

Laxaber eða laxaklungur (fræðiheiti "Rubus spectabilis") er runni af rósaætt.
Keila

Keila getur átt við:

Í landafræði:

Aðrar merkingar:
Rezovo

Rezovo er strandþorp við Svartahaf í suðausturhluta Búlgaríu. Þorpið er í Burgassýslu þar sem áin Rezovo rennur út í Svartahaf við landamæri Búlgaríu og Tyrklands. Á hinum árbakkanum stendur bærinn Beğendik í Tyrklandi.
Bingen am Rhein

Bingen am Rhein er bær í Rínarlandi-Pfalz í Þýskalandi. Bærinn stendur við bugðu í Rínarfljóti austan við Bingenskóg. Hildegard von Bingen fæddist í bænum. Íbúar eru um 25 þúsund.
EV8 Miðjarðarhafsleiðin

EV8 Miðjarðarhafsleiðin er EuroVelo-hjólaleið meðfram strönd Miðjarðarhafsins, frá Cádiz á Spáni til Limassol á Kýpur. Leiðin er um 5.900 km að lengd og fer um ellefu lönd: Spán, Frakkland, Mónakó, Ítalíu, Slóveníu, Króatíu, Bosníu-Hersegóvínu, Svartfjallaland, Albaníu, Grikkland og Kýpur.

Aðeins lítill hluti leiðarinnar er á sérstökum hjólaleiðum með aðskildri umferð.
Gedduætt

Gedduætt (fræðiheiti: "Esocidae") er ætt fiska af ættbálki geddufiska ("Esociformes"). Ættin inniheldur aðeins eina ættkvísl, "Esox", sem greinist í fimm tegundir.
Vegviti

Vegviti er tæki sem vísar á ákveðinn stað eða leið. Vegviti getur verið tæki sem sendir frá sér bylgjur. Slíkir vitar geta sent út merki eins og útvarpsbylgjur, hljóðbylgjur og ljósmerki. Fyrr á öldum tíðkaðist að tendra eld upp á hæðum eða annars staðar hátt uppi og voru það merki stundum til sjófarenda en einnig varnarmerki ef óvinur nálgaðist.
Glowie

Sara Pétursdóttir (f. 26. mars 1997), betur þekkt undir listamannsnafninu Glowie, er íslensk söngkona. Hún gerði plötusamning til langs tíma við Columbia Records í London í mars 2017 og fluttist til London ári síðar og starfar þar sem tónlistarkona.

Æska.

Sara er fædd og uppaldin í Reykjavík. Hún var listræn sem barn og hafði ánægju af listsköpun, t.d. málun, teikningu, söng og dansi. Hún stundaði einnig jazzballett um árabil og hefur líst því yfir í viðtölum að hún hafi upplifað einelti og útskúfun á yngri árum og að teikning og tónlist hafi hjálpað henni að dreifa hugann í þeim aðstæðum. Að loknum grunnskóla hóf hún nám í hárgreiðslu við Tækniskólann í Reykjavík.

Ferill.

Upphaf tónlistarferils.

Sara sigraði Söngvakeppni framhaldsskólanna fyrir hönd Tækniskólans árið 2014. Í kjölfar sigursins tók hún upp listamannsnafnið Glowie og hóf síðar samvinnu við íslenska upptökuteymið Stop Wait Go og í apríl 2015 kom fyrsta lag hennar „No More“ út. Lagið átti miklum vinsældum að fagna og sat í toppsæti íslenskra vinsældalista samfellt í þrjár vikur og var einnig vinsælasta lag ársins á útvarpsstöðinni FM957 árið 2015. Þann 29. september 2015 gaf hún út lagið „Party“ og sat lagið á Íslenska vinsældalistanum í 10 vikur og fór hæst í 4. sæti.

Í febrúar árið 2016 gaf hún út lagið „One Day“ sem sat í sex vikur á Íslenska listanum. 4. júní sama ár kom lagið „No Lie“ út og sat það á Íslenska listanum í átta vikur, þar af tvær vikur í fyrsta sæti. Tónlistarmyndband lagsins kom út þann 22. júní 2016.

Útgáfusamningur við Columbia Records.

Í mars árið 2017 var tilkynnt að Glowie hefði undirritað alþjóðlegan útgáfusamning við útgáfufyrirtækið Columbia Records og taldi umboðsmaður hennar að um væri að ræða einn stærsta útgáfusamning sem íslenskur tónlistarmaður hefði gert á erlendri grundu.

Þann 26. október árið 2018 kom lagið „Body“ út en það var fyrsta lagið í flutningi Glowie sem kom út hjá Columbia Records. Höfundar lagsins eru Julia Michaels, Justin Tranter, Mattias Larsson og Robin Fredriksson. Tónlistarmyndband við lagið var tekið upp í Malibu í Los Angeles og kom út 16. nóvember 2018. Myndbandinu var ætlað að stuðla að virðingu fyrir ólíkum líkamsgerðum og stuðla að sjálfstæði og jákvæðni.

Þann 22. mars 2019 gaf Glowie út lagið „Cruel“. Höfundur þess er Tayla Parx og Oscar Görres stjórnaði upptöku. Texta lagsins var ætlað að flytja þann boðskap að vanlíðan og erfið lífsreynsla væri órjúfanlegur hluti lífsins og tilfinningar sem öll upplifa á einhverjum tímapunkti. Tónlistarmyndband lagsins kom út þann 28. mars 2019.

14. júní 2019 gaf Glowie út plötuna "Where I belong en" á plötunni eru tvö eldri lög hennar „Body“ og „Cruel“ ásamt þremur nýjum lögum. Glowie hefur sagt að lög plötunnar séu ólík en endurspegli reynsluheim hennar og áhugasvið.

Glowie var valin af tónlistarmanninum Ed Sheeran til að koma fram á tónleikum hans á Laugardalsvelli í Reykjavík í ágúst 2019.
Íransþing

Íransþing, Majlis eða formlega íslamska ráðgjafarþingið (persneska: مجلس شورای اسلامی‎‎ "Majles-e Showrā-ye Eslāmī") er löggjafarþing Írans. Það er skipað 290 þingmönnum. Þar af eru fjórtán sæti frátekin fyrir trúarlega minnihlutahópa. Þingið var sett á stofn í stjórnarskrá Írans frá 1906 og sat upphaflega í tveimur deildum. Konur fengu kosningarétt og kjörgengi til Íransþings í Hvítu byltingunni árið 1963. Eftir írönsku byltinguna 1979 var öldungadeildinni skipt út fyrir Vaktmannaráðið sem hefur neitunarvald gagnvart löggjöf þingsins á grundvelli stjórnarskrárinnar og íslamskra laga.
Rodrigo Duterte

Rodrigo Duterte (fæddur 28. mars, 1945) er filippseyskur stjórnmálamaður og fyrrverandi forseti Filippseyja. Hann tók við embætti árið 2016 og var kosinn með 39% atkvæða. Áður var hann borgarstjóri borgarinnar Davaó á Mindanao-eyju í 22 ár.

Duterte hefur verið gagnrýndur af mannréttindasamtökum og Sameinuðu þjóðunum fyrir aftökur á fíkniefnasölum og fíkniefnaneytendum.

Duterte hefur látið frá sér umdeild ummæli. Á fundi ASEAN-ríkja og annarra landa kallaði hann Barack Obama Bandaríkjaforseta "hóruson".

Hann hefur sagst vilja drepa jafnmarga fíkla og Hitler gerði við gyðinga. Duterte hefur viðurkennt að hafa myrt þrjá meinta glæpamenn þegar hann var borgarstjóri.

Forseti Filippseyja má aðeins sitja eitt sex ára kjörtímabil en lengi voru vangaveltur um að Duterte myndi bjóða sig fram í embætti varaforseta til þess að halda völdum að lokinni forsetatíð sinni. Í október 2021 tilkynnti Duterte hins vegar að hann ætlaði ekki að bjóða sig fram til varaforseta árið 2022 og myndi hætta afskiptum af stjórnmálum.

Tenglar.

Morðóður forseti - Rúv.
Bona Sforza

Bona Sforza (2. febrúar 1494 – 19. nóvember 1557) var drottning Pólsk-litháíska samveldisins frá 1518 til 1548. Hún var af Sforza-ætt, dóttir hertogans af Mílanó Gian Galeazzo Sforza og Ísabellu af Napólí. Hún giftist 1518 Sigmundi gamla konungi Póllands og stórhertoga Litháen. Hún var frá upphafi virk í stjórnmálum ríkisins. Hún nýtti sér tengsl við Leó 10. til að skipa stöður við dómkirkjur í Póllandi, sem hún gat aftur nýtt sér til að afla sér stuðningsmanna. Hún lét krýna son sinn, Sigmund, konung Póllands árið 1529 til að tryggja að ættin sæti áfram við völd þrátt fyrir mikla andstöðu pólska aðalsins. Þegar eiginmaður hennar lést 1548 og sonur þeirra tók við völdum dró hún sig í hlé til Masóvíu þar sem hún bjó í átta ár. Að síðustu flutti hún til Barí á Ítalíu þar sem hún hafði eytt æskuárum sínum. Ári síðar var hún drepin með eitri að undirlagi Filippusar 2. Spánarkonungs sem vildi koma sér hjá því að greiða umtalsverða skuld sína við hana.
Stetind

Stetind eða Stetinden (1392 m.) er fjall í Norðurlandi í Noregi.

Fjallið hefur sérstætt útlit sem er í formi broddsúlu. Árið 2002 var það kosið "þjóðarfjall" Noregs. Það var fyrst klifið árið 1910.
Merki Írans

Merki Írans (persneska: نشان رسمی ایران‎‎, "neshān-e rasmi-ye Irān") frá írönsku byltingunni 1979 er stílfæring á orðinu "Allah" („guð“) ritað með stöfum úr persneska stafrófinu. Merkið líkist túlípana og vísar til þeirrar trúar að túlípanar vaxi á gröfum þeirra sem deyja píslarvættisdauða. Merkið var hannað af Hamid Nadimi og formlega tekið í notkun 9. maí 1980.

Merkið er í unicode-stafasettinu með númerið U+262B (☫).
Maríanaeyjar

Maríanaeyjar eru eyjaklasi í Norður-Kyrrahafi á milli 12. og 21. gráðu norðlægrar breiddar og á 145. gráðu austlægrar lengdar, suðsuðaustur af Japan og vestsuðvestur af Hawaii. Eyjarnar eru tindar neðansjávarfjallgarðs sem liggur frá Gvam til Japan. Margar eyjanna eru virk eldfjöll. Norður-Maríanaeyjar eru í samveldissambandi við Bandaríkin (ásamt Púertó Ríkó) en Gvam er bandarískt yfirráðasvæði.

Langflestir íbúar eyjanna búa á Gvam (um 160.000) en um 50.000 búa á Saípan og nokkur þúsund á Tinian og Rota. Aðrar eyjar eru óbyggðar.

Frumbyggjar eyjanna eru Tsjamorrar sem tala ástrónesískt mál. Ferdinand Magellan kom fyrstur Evrópubúa til eyjanna 1521. Skipverjar hans nefndu eyjarnar "Islas de los Ladrones" („Þjófaeyjar“) því frumbyggjarnir stálu öllu sem þeir gátu úr skipum þeirra. Antonio Pigafetta sem ferðaðist með Magellan ritaði að bátar innfæddra væru búnir þríhyrndum latínseglum. Þær fengu því líka nafnið "Islas de las Velas Latinas" („Latínseglaeyjar“). Spánverjar gerðu formlegt tilkall til eyjanna árið 1667. Þeir stofnuðu þar nýlendu og nefndu eyjarnar Maríanaeyjar eftir ekkjudrottningu Spánar, Maríu Önnu af Austurríki. Eyjarnar (sérstaklega Gvam) voru mikilvægur áfangastaður á leiðinni frá Akapúlkó í Mexíkó til Manila á Filippseyjum.

Eftir ósigur í stríði Spánar og Bandaríkjanna 1898 fengu Bandaríkin Gvam í sinn hlut. Spánverjar seldu Þýskalandi hinar eyjarnar, ásamt fleiri Kyrrahafseyjum, árið eftir. Japanar hernámu eyjarnar í fyrri heimsstyrjöld. Í síðari heimsstyrjöld var hart barist á mörgum eyjanna. Japanir lögðu Gvam undir sig daginn eftir árásina á Perluhöfn eða 8. desember 1941. Bandaríkjamenn náðu eynni aftur á sitt vald sumarið 1944. Eftir stríð urðu Norður-Maríanaeyjar hluti af yfirráðasvæði Bandaríkjanna.

Í Maríanadjúpálnum, sem liggur við eyjarnar og dregur nafn sitt af þeim, er mesta hafdýpi sem mælst hefur og þar er því lægsti þekkti punktur jarðskorpunnar.
Auvergne-Rhône-Alpes

Auvergne-Rhône-Alpes (franska "Auvergne-Rhône-Alpes") er eitt af 13 héruðum í Frakklandi. Höfuðborg héraðsins er Lyon.

Héraðið skiptist í fjórar sýslur:
Mount Jefferson

Mount Jefferson ( einnig þekkt sem Seekseekqua á máli frumbyggja) er eldkeila í Fossafjöllum í Oregon og er annað hæsta fjall fylkisins (3199 metrar) á eftir Mount Hood (3426 metrar).

Fjallið var fyrst kallað Mount Vancouver af Bretum. Síðar var það nefnt í leiðangri Lewis og Clark eftir Thomas Jefferson forseta sem styrkti könnunarleiðangurinn. 5 jöklar eru í fjallinu. Umhverfis fjallið er verndað svæði; Mount Jefferson Wilderness.
Rainbow

&lt;ns&gt;0&lt;/ns&gt;

&lt;revision&gt;

&lt;parentid&gt;1582255&lt;/parentid&gt;

&lt;timestamp&gt;2018-07-01T11:10:42Z&lt;/timestamp&gt;

&lt;contributor&gt;

&lt;username&gt;CommonsDelinker&lt;/username&gt;

&lt;/contributor&gt;

&lt;comment&gt;Skipti út Rainbow_27091977_02_500b.jpg fyrir Rainbow_in_performance_(27_09_1977_02_500b).jpg.&lt;/comment&gt;

&lt;model&gt;wikitext&lt;/model&gt;

&lt;format&gt;text/x-wiki&lt;/format&gt;

Rainbow ( eða Ritchie Blackmore's Rainbow) er hljómsveit sem stofnuð var af gítarleikara Deep Purple Ritchie Blackmore árið 1975. Blackmore hafði yfirgefið Purple og vildi stofna nýja hljómsveit. Hann hafði túrað með bandaríska rokkbandinu Elf og hreifst af söngvara þeirra Ronnie James Dio. Dio samþykkti að taka þátt í hljómsveit en einungis ef hljómsveitarmeðlimir Elf fengu að vera með. Blackmore samþykkti en rak meðlimina (utan Dio) eftir fyrstu plötu Rainbow. Dio hélt áfram í hljómsveitinni til 1979 en hann fór síðar í Black Sabbath. Hann var ekki sáttur við tónlistarstefnuna sem Blackmore vildi snúa sér að en hún var meira í átt við popptónlist.

Rainbow hélt áfram með ýmsum söngvurum og hléum og kom saman síðast saman árið 2016 til að spila á sumartónleikahátíðum.
Undirskipting (flokkunarfræði)

Undirskipting er flokkur í vísindalegri flokkun jurta sem jafngildir undirfylkingu hjá dýrum.
Poyle

Poyle er iðnaðar- og landbúnaðarsvæði innan sveitarfélagsins Slough í Suður-Englandi rétt hjá þorpinu Colnbrook og rétt hjá Heathrow-flugvelli. Í Poyle er flokkunarstöð FedEx fyrir sendingar sem fara um flugvöllinn.